I i ze un grupo muzegałe rock italian formà a Roma inte'l 2016 e conponesto da Damiano David , Victoria De Angelis , Thomas Raggi e Ethan Torchio . I ga razonzesto ła notorietà inte'l 2017 drìo ła partesipasion a l'undezèzema edision de , grasie a ła cuałe, pur esendose clasifegai segondi, i ga firmà un contrato co l'eticheta discogràfega Sony Music, publegando l'EP inte l'isteso ano. Inte'l 2021 i ga vinsesto ła 71ª edision del Festival de Sanremo co'l brano , co'l cuało i ga raprezentà l'Italia azudegandose l'Eurovision Song Contest 2021. Drìoman a na prima cołaborasion tra el cantante Damiano David e ła basista Victoria De Angelis, inte'l novenbre 2015, alcuni ani daspò el so primo incontro, David ga reciamà De Angelis co'l fin de formar un grupo; a ła formasion se ga zontà el chitarista Thomas Raggi, amigo de De Angelis a łe scòłe medie muzegałe, e 'l baterista Ethan Torchio, che se ga agregà co un anuncio publegà so un grupo Facebook. Inte'l 2016 el grupo ciapa parte al , vinsendoło, e par ła prima volta ga utiłizà el nome Måneskin, na paroła daneza , łengua de orizene de De Angelis. Inte'l steso ano i ezordise co'l primo concerto uficiałe in ocazion de ła so partesipasion al Meeting de łe etichete independenti. Inte'l 2017 i ciapa parte a l'undezèzema edision del talent show e, daspò aver suparà łe faze inisiałi del programa co gran suceso, i se clasifega al segondo posto, soto ła guida del mentore Manuel Agnelli. In concomitansa co'l talent vien fora , EP produzesto da Lucio Fabbri, sertifegà dopio disco de platino da ła FIMI e contenjente l'omonèmo sìngoło, che risevarà medezema sertifegasion. El 7 de zenaro 2018 i ze ospiti de ła trazmision , siglando ła so prima aparision in Rai. Drìoman i partesipa come ospiti inte łe trazmision e , sto ùltemo conduzesto da Manuel Agnelli. El 23 de marso vien publegà el so segondo sìngoło, , sertifegà dopio disco de platino. El 28 de avriłe i ze ospiti del programa , conduzesto da Claudio Bisio. El 12 de zunjo i partesipa a ła segonda serada dei Wind Music Awards, andove i riseve el premio CD Platino par l'album e'l premio Sìngoło Platino par el brano omonèmo. El 16 de zunjo i partesipa a ła sètema edision de Radio Italia Live - Il concerto, par po' ezibirse al Summer Festival 2018. Inte ła data del 6 de setenbre de ła so tournée utunałe del 2018 i verze el concerto dei Imagine Dragons a Miłan. El 28 de setenbre i publega el sìngoło , che otien un stragrando suceso, devenjendo el primo sìngoło del grupo a rivar in sìma a ła Top Singoli de ła FIMI, venjendo drìoman sertifegà cuintuplo disco de platino. El 25 de otobre i ze ospiti del primo live de . El zorno drìo vien publegà el primo àlbun in studio del grupo, . Par prezentar el disco, in alcuni sìnema italiani el 24 de otobre ze stà proietà el documentario . All'album è seguita a partire da novembre 2018 una tournée europea, , che ga otenjùo el tuto ezaurìo in onjuna de łe tape prevedeste, fato che ga portà el grupo a zontar nove date inte'l sucesivo pariodo estivo. El 18 de zenaro 2019 vien publegà el terso estrato da l'àlbun, , seguìo l'11 de avril da , che'l deventa ła sio cuarta top ten inte ła Top Singoli de ła FIMI. Drìoman i continua ła tournée europea che se conclude l'11 de setenbre seguente. Do zorni dopo vien anuncià el video de , ùltemo estrato da l'àlbun, che se pozisiona suito inte łe tendense de YouTube Italia. Sarà el steso grupo ad identifegar el brano come uno dei pì visini al so projeto e a'l cuało i ze łigà.